નિફ્ટીએ આજે 11 હજારની સપાટી વટાવીને 11,023નો બંધ આપ્યો હતો. નિફ્ટીમાં 74 પોઇન્ટનો સુધારો હતો. ચાલુ સપ્તાહે ચાર દિવસમાં સેન્સેક્સ 891 અને નિફ્ટી 321 પોઇન્ટ ઉછળ્યા છે. બજારનો વિશ્વાસ પુન: સંપાદિત થતો જણાઇ રહ્યો છે. આજની તેજીમાં રિલાયન્સનું યોગદાન મહત્ત્વનું હતું. ક્રૂડ તેલના ભાવમાં બુધવારે બે વર્ષ પછી સૌથી મોટો એક દિવસીય કડાકો નોંધાવતા રિલાયન્સમાં લાવ લાવ હતી. એ ઉપરાંત અમેરિકા - ચીન વચ્ચે વેપારયુદ્ધને લીધે વિદેશી બજારોમાં ઢીલાશ હતી. તેનો લાભ ભારતને મળ્યો હતો.